ໄຂກອງປະຊຸມລັດຖະມົນຕີ ກະຊວງວິທະຍາສາດ ແລະ ເຕັກໂນໂລຢີອາຊຽນ 16 (AMMST)
(ພາບປະກອບ)
ກອງປະຊຸມ AMMST 16ໄຂຂຶ້ນໃນຕອນເຊົ້າວັນທີ 6/11 ຢູ່ນະຄອນຫລວງ ວຽງຈັນ ປະເທດ ລາວ, ດ້ວຍການເຂົ້າຮ່ວມຂອງລັດຖະມົນຕີວ່າການກະຊວງວິທະຍາສາດ ແລະ ເຕັກໂນໂລຢີບັນດາປະເທດສະມາຊິກ ອາຊຽນ ພ້ອມກັບຄະນະເລຂາ ອາຊຽນ. ທ່ານ ຫງວຽນກວນ ລັດຖະມົນຕີວ່າການກະຊວງວິທະຍາສາດເຕັກໂນໂລຢີ ຫວຽດນາມ ນຳໜ້າຄະນະຜູ້ແທນ ຫວຽດນາມ ເຂົ້າຮ່ວມກອງປະຊຸມ. ທີ່ກອງປະຊຸມຄັ້ງນີ້, ບັນດາລັດຖະມົນຕີ ແລະ ເຈົ້າໜ້າທີ່ຂັ້ນສູງຂອງຂະແໜງວິທະຍາສາດ - ເຕັກໂນໂລຢີ ອາຊຽນ ສຳຫລວດກວດຄືນໜຶ່ງປີແຫ່ງການປະຕິບັດບັນດາໂຄງການດຳເນີນງານ ແລະ ແຜນການຮ່ວມມືຂອງບັນດາປະເທດ ອາຊຽນ ກ່ຽວກັບວິທະຍາສາດ - ເຕັກໂນໂລຢີ, ເປັນເອກະພາບແຜນການດຳເນີນງານ ອາຊຽນ ກ່ຽວກັບວິທະຍາສາດ - ເຕັກໂນໂລຢີໃຫ້ຊຸມປີຕໍ່ໄປ.
ກ່າວຄຳເຫັນທີ່ກອງປະຊຸມ, ທ່ານ ຫງວຽນກວນ ຕີລາຄາສູງການສົມທົບກັນຢ່າງລຽນຕິດ ແລະ ການຮ່ວມມືຢ່າງມີປະສິດທິຜົນລະຫວ່າງບັນດາປະເທດສະມາຊິກ ອາຊຽນ ກັບບັນດາບັນຫາເລິກເຊິ່ງ ກ້ວາງຂວາງແຕກຕ່າງກັນ, ພ້ອມທັງ ສະແດງຄວາມເຊື່ອໝັ້ນວ່າ: ການເຂົ້າຮ່ວມຢ່າງລຽນຕິດ ແລະ ການຮ່ວມມືໜູນຊ່ວຍຂອງບັນດາປະເທດ ອາຊຽນ, ບັນດາໂຄງການຮ່ວມມືກ່ຽວກັບວິທະຍາສາດ - ເຕັກໂນໂລຢີ ຈະໄດ້ຮັບການເພີ່ມທະວີກ່ວາອີກ ແລະ ບັນລຸໄດ້ບັນດາຈຸດໝາຍທີ່ໄດ້ວາງອອກ, ເພື່ອຜົນປະໂຫຍດ ແລະ ຄວາມຈະເລີນຮຸ່ງເຮືອງຂອງກຸ່ມ ອາຊຽນ.
(ແຫຼ່ງຄັດຈາກ VOV)